b'\n_START_ARTICLE_\nKava kava\n_START_SECTION_\nSestava\n_START_PARAGRAPH_\nSve\xc5\xbea korenina kave povpre\xc4\x8dno vsebuje 80% vode. Posu\xc5\xa1ena korenina vsebuje pribli\xc5\xbeno 43% \xc5\xa1kroba, 20% vlaknin, 15% kavalaktonov, 12% vode, 3,2% sladkorja, 3,6% proteinov in 3,2% mineralov. Najve\xc4\x8dja vsebnost laktonov je v korenini in pada po rastlini navzgor. 15%, 10% in 5% relativne koncentracije so bile opa\xc5\xbeene v koreninah, \xc5\xa1trclju in bazalnem steblu. _NEWLINE_Zrelo korenino po\xc5\xbeanjejo po min 4-ih letih (idealno vsaj 5-ih), ko vsebuje najve\xc4\x8d kavalaktonov. Ve\xc4\x8dina rastlin proizvede okrog 50 kg korenin. Kavne korenine so razvr\xc5\xa1\xc4\x8dene v dve kategoriji: krovne korenine (ali \xc4\x8dips) in stranske korenine. Krovne korenine so velikega premera (1,5-5 in\xc4\x8dov) in po \xc5\xbeetvi predstavljajo okrog 80% celotne rastline.  Stranske korenine so manj\xc5\xa1e, izgledajo kot tipi\xc4\x8dne korenine in vsebujejo najve\xc4\x8d kavalaktonov. Kvalitetna kava \xe2\x80\x9cWaka\xe2\x80\x9d je narejena le iz slednjih korenin.\n_START_SECTION_\nPriprava in uporaba\n_START_PARAGRAPH_\nKorenine rastline kava kava se uporabljajo za izdelavo napitka s pomirjevalnimi  in anesteti\xc4\x8dnimi lastnostmi. Kavo tradicionalno u\xc5\xbeivajo v kulturah na obmo\xc4\x8dju Pacifika- Polinezija (Havaji), Vanuatu, Melanezija in na nekaterih obmo\xc4\x8djih Mikronezije. Njene aktivne sestavine so kavalactoni. Kavo primarno u\xc5\xbeivajo za pomiritev, saj ne povzro\xc4\x8da du\xc5\xa1evnih motenj. Cochrane Collaboration je ugotovila tudi uspe\xc5\xa1nost pri zdravljunju kratkoro\xc4\x8dne socialne anksioznosti.  Skrb vzbujajo\xc4\x8da je uporaba stebel in listov kave, saj naj bi bile nekatere njihove substance hepatotoksi\xc4\x8dne, medtem ko je uporaba korenin, kot narekuje tradicionalna uporaba, varna. Pogosta in obse\xc5\xbena uporaba kave ima lahko tudi \xc5\xa1kodljive u\xc4\x8dinke kot so podhranjenost, po\xc5\xa1kodbo jeter, motnje v delovanju ledvic in izpu\xc5\xa1\xc4\x8daji.\n_START_SECTION_\nTradicionalna priprava\n_START_PARAGRAPH_\nPriprava se, med kulturami,vzdol\xc5\xbe obale Pacifika, razlikuje. Tradicionalno pripravljajo kavo z \xc5\xbeve\xc4\x8denjem, bru\xc5\xa1enjem ali razbijanjem korenin. Bru\xc5\xa1enje poteka ro\xc4\x8dno s pomo\xc4\x8djo mrtve korale, z dodatkom manj\xc5\xa1e koli\xc4\x8dine vode. Razbijanje se izvaja v  kamnu. Produktu nato dodajo hladno vodo in ga \xc4\x8dim prej zau\xc5\xbeijejo. Okus je rahlo pikanten. Aroma  je odvisna ali gre za sve\xc5\xbeo oziroma suho rastlino in od vrste. _NEWLINE_Kava pripravljena z \xc5\xbeve\xc4\x8denjem ima najmo\xc4\x8dnej\xc5\xa1i u\xc4\x8dinek, saj tako proizvedejo najdrobnej\xc5\xa1e delce.  Sve\xc5\xbea kava ima mo\xc4\x8dnej\xc5\xa1i u\xc4\x8dinek kot posu\xc5\xa1ena. Mo\xc4\x8d u\xc4\x8dinka je odvisna tudi od vrste in na\xc4\x8dina pridelave._NEWLINE_Pija\xc4\x8do zau\xc5\xbeijejo nakaj \xc4\x8dasa pred kosilom, da se psihoaktivne substance hitreje absorbirajo v krvni obtok.\n_START_SECTION_\nModerna priprava\n_START_PARAGRAPH_\nNapitek se izdeluje iz korenin. Korenino posu\xc5\xa1ijo in jo zmeljejo v droben prah. Navadno zau\xc5\xbeijejo eno \xc5\xbelico prahu na skodelico vode. Mo\xc4\x8dnej\xc5\xa1i u\xc4\x8dinek dose\xc5\xbeejo z ve\xc4\x8djo koli\xc4\x8dino kave. Pra\xc5\xa1ek pustijo v vodi pribli\xc5\xbeno 30 minut, da se popolnoma navla\xc5\xbei. Za pomo\xc4\x8d pri tvorbi emulzije pogosto dodajo tudi lecitin. Kavo, vodo in lecitin me\xc5\xa1ajo nekaj minut v me\xc5\xa1alniku, nato zmes precedijo. Za izbolj\xc5\xa1anje okusa pogosto dodajo kokosovo mleko, kakav ali sojino mleko.\n_START_SECTION_\nTablete\n_START_PARAGRAPH_\nV farmacevtski industriji za ekstracijo kavalactonov uporabljajo aceton ali etanol. Tablete po standardih vsebujejo pribli\xc5\xbeno 30%-90% kavalactonov. Vendar so zaradi uporabe drugih delov rastlin v farmacevtski industriji, kot so listi in stebla, nekateri izdelki izkazali za hepatotoksi\xc4\x8dne in bili ponekod prepovedani. Tableta kave navadno vsebuje med 60 do 150 mg kavalaktonov. Tradicionalno pripravljen napitek kave pa vsebuje okoli 250 mg kavalactonov.\n_START_SECTION_\nFarmakodinamika\n_START_PARAGRAPH_\nKavolactoni povzro\xc4\x8dijo blago pomiritev, rahlo omrtvi\xc4\x8denje ust in do\xc5\xbeivete sanje. Kava naj bi tudi pripomogla k izbolj\xc5\xa1anju kongnitivne zmogljivost in spodbujala bolj\xc5\xa1o voljo.  Ima podoben u\xc4\x8dinek kot benzodiazepini vklju\xc4\x8dno z mi\xc5\xa1i\xc4\x8dno relaksacijo, anesteti\xc4\x8dnim, antikonvulsivnim in anksioliti\xc4\x8dnim delovanjem. U\xc4\x8dinek naj bi bil posledica neposredne povezave med kavolactoni in napetostnimi ionskimi kanali._NEWLINE_Raziskave so pokazele, da kavalactoni pove\xc4\x8dajo u\xc4\x8dinek GABA, vendar ne vplivajo na  delovanje [[dopamin|dopamina] in serotonina na C\xc5\xbdS._NEWLINE_Kavain inhibira prevzem noradrenalina na transporter. Pove\xc4\x8dana zunajceli\xc4\x8dna koncentracija noradrenalina v mo\xc5\xbeganih izbolj\xc5\xa1uje sposobnost osredoto\xc4\x8denja in pozornosti.\n_START_SECTION_\nU\xc4\x8dinki\n_START_PARAGRAPH_\nNekatere medicinske knjige trdijo, da ima kava potencial za povzro\xc4\x8ditev odvisnosti, ker povzro\xc4\x8da blago evforijo in relaksacijo. U\xc4\x8dinek kave naj bi nastopil znotraj 20-30 minut, traja okoli dve uri, vendar se lahko \xc4\x8duti tudi do 8 ur. U\xc4\x8dinek kave najpogosteje primerjajo z alkoholom ali veliko dozo diazepama._NEWLINE_U\xc4\x8dinki, kot so otrpelost ust in jezika, rahla zgovornost in dru\xc5\xbeabno vedenje, jasno razmi\xc5\xa1ljanje, pomirjenost, spro\xc5\xa1\xc4\x8dene mi\xc5\xa1ice, ob\xc4\x8dutek ugodja, nastopijo postopoma. Otrplost ust in jezika povzro\xc4\x8dita kavalactona kavain in hidrokavain zaradi kontrakcije krvnih \xc5\xbeil in delujeta kot lokalna anestetika. Delujeta lahko celo na trebuh. Ta ob\xc4\x8dutek pa je pogosto zamenjan za slabost._NEWLINE_U\xc4\x8dinek kave je odvisen od vrste in zau\xc5\xbeite koli\xc4\x8dine. Zau\xc5\xbeitje velike koli\xc4\x8dine napitka lahko spro\xc5\xbei utrujenost. O\xc4\x8di postanejo ob\xc4\x8dutljive na svetlobo in uporabnik zaspi v globok spanec brez sanj. Spanec je zelo pomirjajo\xc4\x8d, korelira pa z zau\xc5\xbeito koli\xc4\x8dino napitka.Ko se oseba zbudi, le-ta ne \xc4\x8duti nobenih fizi\xc4\x8dnih ali mentalnih posledic. \xc4\x8ceprav velike koli\xc4\x8dine kave povzro\xc4\x8dajo globok spanec brez sanj, naj bi mnogi izkusili la\xc5\xbeji spanec z do\xc5\xbeivetimi sanjam po zau\xc5\xbeitju zmernih koli\xc4\x8din.\n_START_SECTION_\n\xc5\xa0kodljivi u\xc4\x8dinki\n_START_PARAGRAPH_\nAvstralske \xc5\xa1tudije so se osredoto\xc4\x8dile na populacije, ki zau\xc5\xbeijejo veliko alkohola in so na splo\xc5\xa1no \xc5\xa1ibkega zdravja. Uporabo kave v skupnosti Aboriginov so tudi povezali s splo\xc5\xa1no \xc5\xa1ibkim zdravjem, oteklim obrazom, luskastim izpu\xc5\xa1\xc4\x8dajem\xe2\x80\xa6 Na Fid\xc5\xbeiju so se \xc5\xbeene pivcev kave po\xc4\x8dutile prikraj\xc5\xa1ane za osnovne potrebe, saj so mo\xc5\xbeje veliko denarja zapravili za kavo. Obstaja nekaj dokazov, ki ka\xc5\xbeejo na interakcije kave z zdravili (predpisanimi in nepredpisanimi), kot so antikonvulzivi, zdravila proti anksioznosti, antipsihotiki in levodopa(vendar ni nujno!).\n_START_SECTION_\nKo\xc5\xbeni izpu\xc5\xa1\xc4\x8daji\n_START_PARAGRAPH_\nKroni\xc4\x8dna in pretirana uporaba kave lahko \xc4\x8dez obdobje 3 mesecev ali ve\xc4\x8d ob\xc4\x8dasno povzro\xc4\x8di luskavico, rumeni ko\xc5\xbeni izpu\xc5\xa1\xc4\x8daj in iritacijo o\xc4\x8desa, ki izgine s prenehanjem u\xc5\xbeivanja kave. Izpu\xc5\xa1\xc4\x8daj naj bi bil povezan s pomanjkanjem niacina (vitamina B3), vendar dvojno-slepa, placebo-kontrolirana \xc5\xa1tudija tega ni dokazala( 29 oto\xc4\x8danov Tonge z izpu\xc5\xa1\xc4\x8daji po u\xc5\xbeivanju kave (ve\xc4\x8d kot 900 mg na teden), so dajali  100 mg tablete niacinamida ali placebo. V skupini, ki je prejemala niacinamid ni bilo statisti\xc4\x8dno signifikantno dokazano, da pomanjkanje niacinamida  povzro\xc4\x8da izpu\xc5\xa1\xc4\x8daj).\n_START_SECTION_\nPo\xc5\xa1kodbe jeter in nadzor\n_START_PARAGRAPH_\nLeta 2001 je narasla zaskrbljenost glede varnosti kavnih produktov. Pri nekaterih ljudeh, ki so u\xc5\xbeivali prehranska dopolnila s kavnim ekstraktom, so se pojavile obto\xc5\xbebe o hepatotoksi\xc4\x8dnosti, kar je pozvalo nadzorne agencije v evropskih dr\xc5\xbeavah. Sledile so prepovedi prodaje, dobave ali uvoza. Leta 2002 je Zdravstvena agencija v Kanadi izdala t. i. \xe2\x80\xb3stop-sale\xe2\x80\xb3 ukaz, \xc4\x8deprav kava v Kanadi ni bila ilegalna. Izdano je bilo tudi poro\xc4\x8dilo o pomislekih uporabe kave in njenih \xc5\xa1kodljivih u\xc4\x8dinkih (predvsem hepatotoksi\xc4\x8dnosti). Tako je \xc5\xa1e tudi danes ponekod prepovedano prodajati kavo (zahodna in severna Avstralija). Drugod v Avstraliji najdemo priporo\xc4\x8dila o u\xc5\xbeivanju kave (max 250 mg kavalaktonov v 24 urah), medtem ko v VB trdijo, da varen odmerek kave ne obstaja._NEWLINE_Ugotovili so, da so prodani produkti kave v Evropi in Kanadi bili osnovani na izvle\xc4\x8dkih iz etanola in acetona, ne pa na vodnih izvle\xc4\x8dkih, ki jih pripravljajo po tradicionalnem na\xc4\x8dinu  v Pacifi\xc5\xa1kem oto\xc4\x8dju. Za hepatotoksi\xc4\x8dnost so krivili tudi flavokavain B, vendar ni dokazano, da slednji pre\xc5\xbeivi tradicionalni postopek priprave.\n_START_SECTION_\nToksi\xc4\x8dnost tablet iz kavnih ekstraktov s stebli in listi\n_START_PARAGRAPH_\nUkrepanje nekaterih dr\xc5\xbeav je spodbudilo raziskave v katerih so v steblih in listih rastline  na\xc5\xa1li hepatotoksi\xc4\x8dno snov. Gre za alkaloid pipermisticin, katerega hepatotoksi\xc4\x8dnost je bila dokazana tako in vitro kot in vivo (poskus s podganami:  dvotedensko hranjenje z 10 mg/kg pipermisticina). Znakov hepatotoksi\xc4\x8dnosti niso na\xc5\xa1li v ekstraktih iz korenike._NEWLINE_K toksi\xc4\x8dnim u\xc4\x8dinkom lahko prav tako prispeva flavokavain B, ki se nahaja v koreniki. Znano je tudi da kavapironi blokirajo nekatere podtipe receptorjev citokroma P450, kar se ka\xc5\xbee v interakciji z drugimi so\xc4\x8dasno jemajo\xc4\x8dimi zdravili._NEWLINE_Ugotovili so, da so v letih 2000 in 2001 evropska farmacevtska podjetja na veliko kupovala stebelne olupke in liste, saj je zanimanje po kavnih ekstraktih mo\xc4\x8dno naraslo. Medtem ko so v ju\xc5\xbenem Pacifiku za tradicionalen na\xc4\x8din priprave uporabljali le korenike in vodne ekstrakte. To pojasni zakaj so domorodci imeli mile, za\xc4\x8dasne, na ko\xc5\xbeo omejene stranske u\xc4\x8dinke, medtem ko so ljudje v sodobnem svetu ob\xc4\x8dasno kazali hude, akutne znake.\n_START_SECTION_\nDetekcija v biolo\xc5\xa1kih teko\xc4\x8dinah\n_START_PARAGRAPH_\nV forenzi\xc4\x8dni raziskavi je bila kava kvantitativno dolo\xc4\x8dena v obliki kavaina v krvnem vzorcu. Najpomembnej\xc5\xa1i urinarni metabolit, konjugiran 4\xe2\x80\xb2-OH kavain, po navadi zaznamo do 48 ur po zau\xc5\xbeitju kave.\n_START_SECTION_\nKultura kave\n_START_PARAGRAPH_\nVsepovsod v Pacifiku se kava uporablja v medicinske, verske, politi\xc4\x8dne in dru\xc5\xbebene namene. Tamkaj\xc5\xa1nje kulture zelo spo\xc5\xa1tujejo to rastlino, npr: na Fid\xc5\xbeiju uradni yaquna obred pogosto spremlja pomembne socialne, politi\xc4\x8dne, verske itd. funkcije, po navadi z obredno predstavitvijo snopa korenin (t. i. sevusevu, ki slu\xc5\xbei kot darilo) in pitjem same yaqune. Ustrezno temu, oprema za pripravo tradicionalnega obreda predstavlja strokovno obrt. Tradicionalno oblikovane kavne sklede so sklede narejene iz enega samega kosa lesa, z ve\xc4\x8d nogami. Modernej\xc5\xa1e izvedbe so prav tako zelo okra\xc5\xa1ene, pogosto izrezljane  in intarzirane z biserovino in \xc5\xa1koljkami. _NEWLINE_Kava se predvsem uporablja za dru\xc5\xbeabna sre\xc4\x8danja z namenom pove\xc4\x8danja prijaznosti in za sprostitev po slu\xc5\xbebi. Ker ima zelo velik verski pomen, se uporablja za pridobivanje navdiha. Med nekaterimi kristjanskimi skupnostmi je bila pija\xc4\x8da videna kot greh, vendar druge skupnosti jo podpirajo, saj nadome\xc5\xa1\xc4\x8da alkohol.\n_START_SECTION_\nNamakals (kavni bari)\n_START_PARAGRAPH_\nNamakals so bari, kjer prodajajo tradicionalne kavne napitke. Ideja izvira iz republike Vanuatu, iz mesta Port Vila. Stalna stranka, ki pride Namakal, si naro\xc4\x8di kavo in si poi\xc5\xa1\xc4\x8de udoben prostor, kjer bo lahko u\xc5\xbeivala kavne u\xc4\x8dinke (\xe2\x80\xb3listen to the kava\xe2\x80\xb3). Izraz Namakal pomeni prostor miru. Pravi Namakal je obmo\xc4\x8dje, kjer se po delovnem dnevu snidejo mo\xc5\xbeje. Po tradiciji naj bi bili namenjeni samo mo\xc5\xa1kim, \xc5\xbeenam in otrokom je vstop prepovedan. _NEWLINE_Leta 2002 se je v ju\xc5\xbeni Floridi pojavila prava eksplozija Namakalov.'